УФ-м и Президент Путин Владимир Къэбэрдей-Балъкъэрым щыпсэухэм ехъуэхъуащ Урысейм и махуэмкIэ
Урысейм и махуэмкIэ Къэбэрдей-Балъкъэрым щыпсэухэм ехъуэхъуащ къэралым и Президент Путин Владимир.
«Ди япэ итахэм я щIэблэ куэдым я псэемыблэж лэжьыгъэмкIэ, ерыщагъымкIэ, зэфIэкIымкIэ, дэрэжэгъуэмкIэ къэрал лъэщыр зэфIагъэуващ, абы и щэнхабзэ, псэкупсэ къулеигъыр ягъэбэгъуащ, бийм щахъумащ.
Хэкум хуаIэ лъагъуныгъэмрэ абы хуэпэжынымкIэ хабзэхэр, хуитыныгъэмрэ захуагъэмрэ хущIэкъуныр ди дежкIэ гъуэгугъэлъагъуэ быдэщ. Ахэр сэбэп мэхъу ди Хэкумрэ абы и къэкIуэну дахэмрэ папщIэ зыхуэдгъэувыж мурадхэр зэдгъэхъулIэнымкIэ», — дыкъыщоджэ хъуэхъум.
